Gironella crea la Festa Major Infantil dins dels actes de la seva festa grossa i aposta per potenciar les activitats al nucli històric | Aquí Berguedà\nGironella crea la Festa Major Infantil dins dels actes de la seva festa grossa i aposta per potenciar les activitats al nucli històric\n10 agost 2015 14:30\nFalten 10 dies però Gironella ja ha enllestit el programa que omplirà d’actes la vila durant la seva Festa Major, del 20 al 25 d’agost. Serà una celebració que aposta per mantenir activitats de referència i molta música, però que enguany també fa oficial la creació de la Festa Major Infantil, que tindrà programa propi. Per l’alcalde David Font, la festa grossa de Gironella és una de les festes “de referència a la comarca”, per la participació dels gironellencs i gironellenques, així com pel nombrós gruix de persones de la comarca i de fora que visiten la vila durant aquests dies, omplint majoritàriament de concerts i balls diversos indrets de la població.\nEn la roda de premsa de presentació del programa d’activitats, aquest matí de dilluns, David Font ha destacat, així mateix, que el de la Festa Major “és un programa d’actes que consolida l’èxit de cada any sense que en cap cas se n’incrementi el seu cost”. Així com també ha posat de relleu que “es crea la Festa Major Infantil amb un programa específic i amb la idea de consolidar-se i anar creixent amb el temps; i com impuls a una iniciativa que ja va sortir al 2012, que es proposava anar omplint de més actes infantils” la festa gran del municipi.\nEl regidor de Cultura, Festes i Patrimoni, Lluís Vall, ha destacat que “s’ha apostat per fer viure la Festa Major per tot el poble, potenciant més el nucli històric”, amb la idea que diversificar els actes per diferents espais permet també a la gent conèixer la història i el patrimoni del municipi. Entre d’altres, musicalment, s’aposta de nou per dues orquestres de referència dins dels actes, amb la presència de la Principal de la Bisbal, diumenge 23. I l’Orquestra Montgrins, dilluns 24 d’agost.\nA més a més, el concert de Festa Major Jove, divendres 21, acollirà grups en creixement com Barralliure!, Nyandú i la Casa del Mxmbo, a la Font del Balç. I el concert de dissabte, al mateix indret, tindrà Achilifunk, Soundsystem i Star3. “Una de les bones feines que sempre s’ha fet és programar grups que despunten en el panorama català”, ha considerat Valls.\nEl regidor de Festes ha dit que en aquesta edició també es vol donar lluïment a la proclamació de la pubilla i l’hereu, fent l’acte “més dinàmic i menys protocol·lari”.\nLa celebració, dissabte 22, tampoc s’oblidarà, és clar, del Festival de Dansa Folklòrica amb els Amics de l’Almorratxa de Gironella, l’Esbart Manresà i l’Esbart Dansaire Santvicentí.\nEl pressupost per la Festa Major a Gironella és de 58.000 euros, encara que Lluís Vall també ha explicat que possiblement el cost de tot plegat acabi sent, fins i tot, inferior.\nEspectacles i animació per als més menuts\nRespecte la novetat principal d’aquest any, David Font i Lluís Vall també han destacat que la posada de llarg de la Festa Major Infantil, és també una proposta única a la comarca, amb actes adreçats als més petits de forma diària.\nAixí de divendres a dilluns, cada dia i en diferents espais i horaris, nens i nenes trobaran espectacles infantils, de màgia, música o animació adaptats per ells. La novetat té la voluntat de consolidar-se amb els anys i anar ampliant aquesta oferta. A més, dins aquesta també s’organitza el 1r concurs de dibuix infantil, obert a tots els menuts de Gironella.\nActes paral·lels i xarxes a la festa gran\nCom a actes paral·lels i concursos, en destaca el 1r Concurs d’Instagram, que s’organitza amb l’objectiu de fer present aquesta festa a les xarxes socials i anar modernitzant-la. Per aquest motiu, s’ha creat el hashtag #fmgironella15.\nHores d’ara Gironella ja ho té tot apunt, doncs, per gaudir d’aquests actes, convidant a tothom a participar-hi i confiant en la bona resposta del públic que ha de fer del programa un veritable èxit.\nL’adéu a mossèn Joan\nAquesta celebració, però, també serà a Gironella la de l’adéu a mossèn Joan. Aquest rector, que és originari de Tàrrega, es jubila; motiu pel qual a la missa solemne de diumenge també hi haurà Xavier Novell, bisbe de Solsona, com a reconeixement i gest de comiat.\nFOTO: Roda de premsa de presentació de la Festa Major de Gironella amb David Font i Lluís Vall. AUTOR: Ricard Codina\nActivitats Ajuntament de Gironella David Font Festa Major Festa Major Infantil Lluís Vall Música


Vols barats de Granada-Jaén a Casablanca des de 559 € a Iberia\nVols barats Marroc Casablanca Granada-Jaén-Casablanca\nVols barats de Granada-Jaén a Casablanca (CAS) de Granada-Jaén a Casablanca Granada-Jaén-Casablanca, Marroc\nVols barats Granada-Jaén-Rabat\nConsulta l’oferta de vols de Granada-Jaén a Casablanca i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Granada-Jaén a Casablanca.\nEls preus mostrats corresponen a cerques de vols a de Granada-Jaén a Casablanca fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Europa és un conjunt de 51 obres. 49 seriades i numerades, encara que diferents en color i materials. + 2 de format més gran i úniques. Reflexiona entorn als refugiats que intenten arribar al vell continent, sobretot en la figura dels infants... els grans innocents sacrificats. La seva infància robada intentant sobreviure. Revisió personal i actual del Crist a la Creu.\nEl 20% de les ventes d'aquesta col·lecció es donarà a la plataforma Girona Acull gironaacull.wordpress.com per invertir en projectes d'ajuda als refugiats.


Els usuaris valoren el servei de la Bústia Oberta de la pàgina web municipal\nUn 86% dels usuaris del servei de la Bústia Oberta de la pàgina web www.castellarvalles.cat considera correcta, satisfactòria o molt satisfactòria la utilització d’aquest canal de recepció i gestió de queixes, suggeriments i consultes. Així ho indiquen els resultats d’una enquesta d’opinió ciutadana relacionada amb aquest servei.\nLes respostes obtingudes assenyalen que un 76% dels ciutadans opina que els seus missatges han estat atesos i solucionats de manera satisfactòria. A més, un percentatge similar (el 80%) considera que el temps de resposta per part de l’administració és l’adequat.\nEn general, el servei de la Bústia Oberta és percebut majoritàriament com una bona eina d’atenció ciutadana (78%) i de fàcil accés a través del web (88%).\nFinalment, un 42% dels usuaris afirma que no cal millorar res del servei perquè és correcte, un 20% apunta que encara no s’ha solucionat el seu tràmit, un 18% que s’hauria de millorar la pàgina web i el 16% apunta que s’hauria de millorar el temps de resposta i informar sobre l’estat del tràmit.\nL’enquesta, que es va realitzar el passat mes de febrer, va ser enviada des del Servei d’Atenció Ciutadana a 207 usuaris del servei a través del correu electrònic, amb l’objectiu de recollir el seu grau de satisfacció en relació a aquest servei. D’aquests, van respondre un 24%, configurant una mostra final de 50 ciutadans. La darrera enquesta de valoració sobre la Bústia Oberta es va realitzar l’any 2009.\n710 tràmits per Internet l’any 2013\nD’altra banda, l'Ajuntament de Castellar del Vallès va rebre en el darrer any 710 tràmits per Internet. Les sol·licituds digitals es gestionen a través de l’e-TRAM, el mòdul de tramitació municipal de la pàgina web desenvolupat pel Consorci Administració Oberta de Catalunya (AOC).\nDe la totalitat de tràmits que la ciutadania ha fet via Internet, els missatges de la Bústia Oberta representen el 41,4% de sol·licituds enviades. En segon lloc figuren els tràmits relacionats amb el padró d'habitants, que suposen un 33,2%, mentre que les instàncies genèriques tramitades per Internet arriben al 19,3%. La xifra restant fa referència a altres tràmits que també es poden fer en línia, com per exemple les sol·licituds de retirada de mobles vells.\nEl servei de Bústia Oberta de la pàgina web municipal va rebre en el darrer any 294 missatges procedents de la ciutadania, que han tingut un temps mitjà de resposta de 12 dies.\n213 certificats digitals IdCAT\nA més, el Servei d’Atenció Ciutadana va distribuir l’any passat 213 clauers idCAT entre la ciutadania. Aquest dispositiu USB, homologat per l’Agència Catalana de Certificació, conté el programari instal·lat per operar amb diferents administracions públiques mitjançant el certificat digital, que assegura la integritat i la confidencialitat de les transaccions electròniques que s'envien per Internet.\nL'Ajuntament de la vila és Entitat de Registre Col·laboradora de l'Agència Catalana de Certificació. Val a dir que 1.770 ciutadans/es han obtingut des de l’any 2004 el certificat digital idCAT.


Qui som? - ARESCAT\nQuè és ARESCAT?\nARESCAT (Associació de Rematants i Serradors de Catalunya) és una associació aglutinadora del teixit empresarial i industrial forestal de Catalunya, que actualment representa més del 75% del sector de la 1a transformació, empreses de rematants i treballs forestals que ocupa més de mil professionals forestals que treballen en zones rurals de Catalunya.\nDes d’ARESCAT, s’ha defensat sempre la necessitat i la continuïtat de les activitats forestals, conscients que els recursos forestals són un medi a conservar i potenciar, i que cal treballar perquè la gestió forestal sostenible s’apliqui de forma generalitzada als boscos de Catalunya. Pensem que el medi natural millor conservat és el millor gestionat, no l’abandonat.\nCol·laborem activament amb el Govern de la Generalitat de Catalunya participant en òrgans com Taula Intersectorial Forestal i també PEFC Catalunya; Associació promotora de la Certificació Forestal.\nRepresentar els interessos del conjunt de les empreses davant l’Administració i els Organismes públics.\nDifondre els beneficis de la gestió forestal als nostres boscos, com a mitjà per la seva protecció i conservació.\nDefensar i promocionar la imatge dels associats al conjunt d’empreses i administracions.\nInformar a les empreses associades de les novetats del sector.\nDivulgació dels beneficis de l’ús de la fusta i induir al consum d’aquesta com a matèria.\nLa Junta de Govern és l’òrgan encarregat de la direcció, govern i administració de l’associació.\nEls actuals membres de la Junta de Govern són:\nFustes Jané, SL\nForestal Soliva, SL\nSerradora Boix, SL\nPalets J. Martorell, SA\nSala Forestal, SL\nFustes Verdaguer, SA\nJOSÉ Mª LARREA\nSerradora Forestal de Catalunya, S.L.U.


Alimentació - AFA de CEIP Dolors Monserdà-Santapau (antiga AMPA)\nHome / Què és l’AFA? / Alimentació\nLa Comissió d’Alimentació treballa per millorar el menjador de l’escola, un espai pedagògic, d’educació nutricional i d’hàbits dels nostres fills i filles. Per fer-ho possible, al llarg del curs escolar organitza activitats sobre nutrició i hàbits saludables que puguin ser d’interès per a les famílies de l’escola.\nParal·lelament, si entreu al web de l’escola a l’Espai Migdia te penjats elsmenus del trimestre Menus del trimestre un espai on trobareu: els menús de l’escola i opcions per sopar, els objectius dels hàbits per trimestres, entrevistes i articles sobre alimentació i nutrició infantil, receptes i molta més informació útil per a tots/es vosaltres.\nCoordinador Menjador Escolar : Carles Ramirez, és migdiadms@monserdasantapau.cat


Agrucat – Associació Catalana per el Desenvolupament del Modelisme en escala N – FCAF.CAT\nAgrucat – Associació Catalana per el Desenvolupament del Modelisme en escala N\nPresident Joan Ramón Masanava Pous\nAdreça Carretera de la Bordeta, 45 àtic 2a\nCodi postal 08014 Barcelona\nTelèfon 638 388 892\nCorreu electrònic jrmasanava.bcn@gmail.com\nModelisme a escala N.\nMòduls a escala N.\nEls dies 15 i 16 de setembre de 2018 es durà a terme un recapte solidari d’aliments a la sala parroquial Sant Àngel Custodi, al barri d’Hostafrancs de Barcelona. En aquest acte hi col·labora Agrucat amb una maqueta solidària. Per a més informació podeu descarregar el comunicat d’Agrucat.\nEls propers dies 16 i 17 de setembre de 2017 AGRUCAT – Associació Catalana pel Desenvolupament del Modelisme en escala N, organitza una maqueta solidària per la recollida d’aliments per la gent necessitada del barri de Sants de Barcelona. Lloc: Sala parroquial Sant Àngel Custodi, carrer Vilardell, 50. Barcelona. Horari: …\nFederació 11 setembre 2017\nEls dies 20 i 21 de febrer de 2016 es celebrarà al Centre Cívic La Fàbrica de Santa Eulàlia de Ronçana una trobada de mòduls a escala N, organitzada per AGRUCAT. Els horaris seran el dissabte de 10:00 a 13:30 i de 16:00 a 20:00, i el diumenge de 10:00 …\nFederació 21 gener 2016\nInformació per la Festa Tren de Santa Eugènia de Berga\nEl proper DISSABTE 3 D’OCTUBRE DE 2015, es celebrarà la 3ª edició de la FESTA TREN a Santa Eugènia de Berga, al costat de Vic. Com en edicions anteriors, la federació hi dona suport i hi participaran el GRUP FERROVIARI MATARÓ amb una maqueta H0 comandada per ordinador, AGRUCAT amb una …\nExhibició de modelisme ferroviari a Aguilar de Segarra\nEls propers 9 i 10 de maig de 2015 es celebrarà a Aguilar de Segarra una exhibició de modelisme ferroviari amb maquetes i circulació de trens a escala N, organizada per l’Ajuntament d’Aguilar de Segarra amb la col·laboració d’AGRUCAT. Podeu descarregar el cartell en format PDF.\nFederació 22 abril 2015\nIII Trobada de mòduls a Santa Eulàlia de Ronçana\nLes associacions de Cerdanyola i l’Agrucat ens informen que els 13 i 14 de juliol de 2013 organitzen la III TROBADA DE MÒDULS A ESCALA N a Santa Eulàlia de Ronçana. Podeu descarregar-vos el cartell.\nFederació 3 juny 2013\nRetroenllaç: Encuentro de Módulos N en Santa Eul&agra...


Exhumant la llarga nit – El Temps de les Arts\n26 de Març de 2019 20 de Gener de 2019 Víctor Maceda\nMural amb els “Forjadores del imperio”, en què apareixen els homes forts del general Francisco Franco.\nA la tercera part de la mostra, dedicada a l’educació, prenem consciència de l’adoctrinament extrem del règim. Llibres que expliquen les bondats del franquisme en els quals el general és presentat com un heroi salvador de la pàtria, l’obligació de fer la salutació franquista a l’escola, l’omnipresència de la religió i de la Immaculada Concepció com a exponent espanyolíssim… Hi havia lectures per a totes les edats i tots els gustos: des de volums amb reminiscències nazis que parlaven de La nueva España, Símbolos de España o Así quiero ser fins a còmics o contes de l’estil de Marcelino pan y vino o Flechas y Pelayos. I les manualitats, com és natural, servien perquè els xiquets retallaren figures de militars, i les xiquetes, vestits que després posaven a personatges coneguts com l’actriu i cantant nord-americana Shirley Temple.\nPer últim, per tal de comprovar el pas del temps sota la dictadura, els comissaris han volgut comparar alguns elements que eren quotidians a la dècada dels 40 i uns altres que van ser-ho a partir dels 60. Del molinet de cafè al Nescafé Oro. De la marraixa d’aigua a l’ampolla de Fanta. Del foguer a l’olla a pressió. De la ràdio de fusta gegant a la televisió en blanc i negre. I és que el món evolucionava mentre el règim dictatorial ho feia a pas de tortuga. Quantes vides encotillades pels paràmetres ferris del franquisme… Quanta vida perduda. •\nVíctor Maceda: darrers articles (Veure-ho tot )\nExhumant la llarga nit - 20 de Gener de 2019


El govern rectifica i garanteix el 50% de les ajudes a residències al setembre i la totalitat a l'octubre\nLa Conselleria de Benestar i Família de la Generalitat ha donat marxa enrere en la seva decisió de suspendre les ajudes de setembre i octubre a les residències d'ancians i discapacitats concertades, i el conseller Josep Lluís Cleries ha anunciat que podrà pagar com a mínim el 50% del concert de setembre a totes les residències i que l'octubre s'ingressarà íntegrament.\n29/09/2011 - 18.40 Actualitzat 30/09/2011 - 12.14\nEn declaracions als periodistes al Parlament, el conseller ha avançat que aquesta tarda la comissió de seguiment es reunirà amb les entitats socials i les patronals del sector per acabar de confirmar que "l'octubre es pagarà amb normalitat i el setembre tothom tindrà un mínim del 50%".\nDe fet, Cleries ha explicat que aquesta mesura ja ha estat exposada a algunes entitats beneficiàries, de les quals han rebut la resposta que facilitarà la seva gestió fins a finals d'any: "És un missatge de tranquil·litat que soluciona molt el problema." Amb això, el conseller ha puntualitzat que l'anunci a les entitats dilluns de la suspensió del pagament només era un preavís al qual no es volia donar tanta transcendència, i que tenia per objectiu "que ningú es trobés amb cap problema per aquesta situació puntual de tresoreria".\nA més, ha justificat el canvi d'opinió defensant que el dilluns els números no estaven tancats i que llavors s'estava estudiant la situació, que després d'analitzar la tresoreria de la Generalitat ha permès transmetre aquest missatge de "tranquil·litat i bon treball". Cleries, que ha remarcat que el pagament del 50% és una quantitat assumible per totes les entitats i patronals, ha explicat que entre el novembre i el desembre totes cobraran la part restant que els toqui.\nLa Generalitat ajorna el pagament del setembre i l'octubre a les residències\nEl govern garanteix que acabarà pagant l'import posposat a les residències\nCleries fa marxa enrere


Paula Juste aconsegueix la tercera medalla a l'Absolut\nActualitzada 19/11/2018 a les 09:32\nSegon bronze, ara en els 200 estils amb Millor Marca Nacional inclosa\n© Marc Juárez, Paula Juste i Roger Miret posen ahir a l'Estatal.\nLa lleidatana Paula Juste (CN Lleida) continua sorprenent en aquest Campionat d’Espanya absolut d’hivern en piscina curta, que es disputa a Barcelona, a l’aconseguir ahir en la tercera jornada la seua tercera medalla, la de bronze en la prova dels 200 metres estils.\nSánchez, de 15 anys i que aquesta temporada debuta a la categoria júnior, va acabar amb un temps de 2:13.92 que suposa, a més, Millor Marca Nacional de la seua edat (MMN). Davant d’ella només van acabar Catalina Corró (CN Sabadell), de 23 anys, que va marcar un temps de 2:09.46, i Marina García (CN Sabadell), que va parar el crono en 2:11.41.\nS’ha de recordar que en les dos primeres jornades d’aquests campionats la nadadora del CN Lleida va aconseguir dijous la medalla de bronze en la prova dels 400 metres lliures, mentre que divendres obtenia una plata en els 400 metres estils, superant il·lustres olímpiques com Jessica Vall i la veterana Erika Villaécija.\nTambé es va classificar Paula Juste per a la final A dels 200 metres lliure aconseguint una gran sisena posició amb un temps de 2:00.26. La victòria va ser per a Júlia Pujadas (CN Sant Andreu) amb 1:58.81.\nUna altra gran promesa de la natació lleidatana, Emma Carrasco (Club Inef), de tan sols 13 anys, que debuta en uns Campionats d’Espanya absoluts, va acabar al lloc 36 dels 200 metres estils amb un temps de 2:24.49.\nTambé van nadar ahir els lleidatans Roger Miret i Marc Juárez, tots dos del CN Lleida. Aquest va ser tercer en la final B dels 50 papallona i Miret va acabar quart a la final B dels 200 estils.


LES AVENTURES DE PERE PIRINCHO: de juliol 2008\nDesprés de realitzar una llarga caminada fins al cim Roraima de 2860 metres d'alçada,on es pot observar la quarta cascada més alta del món,anomenada Kukenán(660 metres de salt)i flora i fauna autòctona com plantes carnívores,orquídies,gripaus i colibrís,la normalitat em va portar a la frontera entre Veneçuela i Brasil, on només ensenyant el passaport em donaven permís per entrar al país de la samba i els carnavals.\nEn terrenys brasilers,els primers quilómetres vaig passar per comunitats indígenes de ètnies diferents com els Arawak.L'asfalt era més granulat,la carretera estreta i també hi havia més sotracs.\nLa carretera BR-374 encara era més tranquila que la Gran Sabana.\nEl primer dia a Brasil vaig fer la transició de la sabana a la selva.Hi havia més ocells però el calor continuava essent extrem.\nCasi 40 graus.A ritme de creuer vaig passar entre dues llacunes.En aquell moment,vaig veure un cocodril mort i sencer.\nMort també impressionava!\nAl Brasil es diuen Yacares i tenen unas llargada d'una mica més d'un metre.Suposo que per la nit va voler canviar de llacuna i un cotxe el devia atropellar.\nEstava a l'estat amazònic de Roraima.Una tarda vaig arribar auna ciutat anomenada Boavista.\nPer al matí,més o menys, a les sis,vaig preparar les meves dues alforges i una motxilla que la duia sobre el portapaquets.\nLa motxilla la tenia al terra i per endreçar-la millor la vaig posar damunt del llit en el que havia dormit la nit anterior.Al moure-la vaig veure un escorpí.Un crit es va apoderar de mi.\nDe seguida vaig agafar un ganivet que tenia a una de les alforges..L'escorpí semblava que s'havia ficat dins la motxilla.\nLa vaig sacsejar una mica i va sortir.\nEs va posar damunt del llit.Ara no es el moment de fer becaines.Vaig pensar.Li va tocar una vida efímera.Continuarà.Pere Pirincho.\nEnviat per Pirincho a 10:32 0 comentaris\nDesprés de cinc dies en un vaixell,descansant i dormint en una hamaca,vaig tornar a la meva vida normal i amb moltes ganes vaig començar a pedalar.\nUnes jornades més enllà de deixar la ciutat de Porto Velho em vaig trobar la frontera boliviana,que no vaig traspassar,però que vaig seguir paral.lement fins a la meva entrada a Perú.\nEs va acabar l'Amazones brasiler i els estats triats per pedalar:Roraima,Amazones,Rondonia i Acre.El pròxim,i últim estat amazònic va ser al Perú.Es diu Madre de Dios.(Quin nom més suggerent).Feia uns dies havia arribat l'hivern amazònic,significava pluja casi cada dia.\nEl poble d'Iñapari va ser el primer que vaig trepitjar al Perú,deixant enrera Veneçuela i Brasil.Portava pedalats 3300 quilòmetres.Els últims set-cents quilòmetres van ser tots camí de terra.\nVaig canviar les meves gastadíssimes cobertes i vaig posar pneumàtics amb "taco":Mai havia vist ploure igual.No tenia por de les tempestes d'aigua.Procurava buscar un amagatall o tapar-me amb un plàtic de dos per dos que portava a les meves alforges per aquests casos.A la selva amazònica de Madre de Dios encara hi han moltes zones completament verges.Moltíssimes papallones es van creuar per el meu camí de pols seca.A la últimas hora de la tarda,vaig baixar un llarg tram de pista.\nEn la llunyania vaig veure un felí.No era un gat d'angora,possiblement era un animal autòcton anomenat otorongo,més conegut amb el nom de jaguar.Però per sort per a mi es va amagar a l'atapeïda selva.Continuarà. Pere Pirincho.\nEnviat per Pirincho a 13:20 0 comentaris\nDins d'una caixa de cartró tenia unes fotografies guardades que volia compartir amb els lectors cibernètics del blog de Pere Pirincho.\n1.Prenent un refresc a la regió del Rif(Nord del Marroc)1996\n2.Arreglant una punxada a Hervás(Portugal).1996\n3.A una típica cabina,a prop de Bristol(Anglaterra)1997\n4.Davant del Castell de Eilean Donan.Sud oest d'escocia.1997\n5.Visitant les Giants causeway.Són pentàgons de pedres degut a l'efecte que va fer la lava contra l'aigua,fa milers d'anys.\n6.Pedalant a l'ironman de Gérardmer(França)2002\n7.Cursa d'esquí de fons anomenada Transjurassienne.76 quilòmetres esquiant.(França).\n8.A la Gran Sabana\n9.Vistes de la Gran Sabana desde el cim Roraima.2860 metres.\n10.Pujant a peu al cim Roraima.\n11.Cascada a la selva amazònica brasilenya.\n12.Un dia de boira pujant els Andes.\n13.Andes Peruans.Al poble de Marcapata.A 3400 metres d'altura.\n14.Nena solitària.A prop de coronar el cim de Hualla Hualla.A 4800 metres d'altura.\n15.Baixant per la carretera desde Hualla Hualla.\n16.Visitant la vall del santuari de Qolloriti.\n17.Molt a prop del santuari de Qolloriti.\n18.Al glaciar del santuari de Qolloriti.A 5000 metres d'altura.\n19.Fent la ruta del cim de Salkantay a peu.Direcció camí de l'Inca i Macchu Picchu.\n21.Voltants de Macchu Picchu.Camí de L'Inca.\n22.Mercat d'animals molt a prop de Cuzco.El sistema ES de bescanvi.\n23.Molt a prop deL llac Titicaca.Tombes de Sillustani.\nEnviat per Pirincho a 12:53 0 comentaris\nEls pròxims articles o noves entrades, en Pere Pirincho us farà partíceps d'un nou viatge.Es el del 2006 on va atravessar amb bicicleta de Caracas a Cuzco.(Veneçuela,Brasil i Perú).\nCaracas-Santa Elena de Uairen.1423 quilòmetres.\nL'aeroport de Maqueitía molt a prop de Caracas m'oferia un aspecte inmillorable.Quan la cinta transportadora feia circular les maletes un home al costat de la cinta m'esperava amb la caixa on estava amagada la meva bicicleta.\nAmb tots els estris a sobre sortia de la terminal de l'aeroport on de sobte un cartell em cridava l'atenció.\nDeia:Pere.Eren els cosins del meu cunyat Alfred.(Gabor i Sandra).\nDesprès de descansar el primer dia a la casa dels cosins vaig decidir muntar la bicicleta.Quina sorpresa m'esperava.\nLa bicicleta tenia un fort cop.Els desperfectes eren els següents:porta-paquets inservible.Una pastilla de fre no havia pogut fer ni un quilòmetre.El quadre tenia un petit cop que no revestia importància.\nA Caracas no hi havia problema per res.Hi havia recanvi per tot.Vaig passar un dia més instal.lat a casa dels cosins.El 20 de setembre Gabor em portava a les afores de Caracas.Ell no tenia gens clar que sortís pedalant desde el centre de la ciutat degut al dens tràfic i a la gran delinqüencia.\nLi vaig fer cas.\nEl mar carib em va acompanyar fins la veneçolana ciutat de Barcelona.Dos dies desprès a l'altura del poble de Soledat travessava el riu Orinoco direcció ciudad Bolívar a través d'un pont.\nA aquest tros de riu se li diu Angostura ja que aquí l'Orinoco no es massa ample.\nComençaven els detalls hospitalaris.Em convidaven a refrescs,formatge i a la gran sabana els indígenes Pemons m'oferien les seves cases.A la carretera tot seguia igual i abans de de les set del de matí ja estava pedalant i sobre les tres de la tarda mes o menys ja havia fet 100 quilòmetres.Poc a poc l'espès bosc va donar pas a la perla. La gran sabana.\nPer arribar a la gran planícia de la gran sabana i el seu bonic parc nacional de Canaima s'ha de superar una pujada durissìma fins arribar a l'inmens pla.\nAl principi del pla hi havia un fort militar.Vaig parar.Em van preguntar d'on venia.De seguida em van fer entrar al cuartel i em van convidar a un plat de macarrons i a suc de mango.\nTot gràcies al sargento Morales.Allunyat de les grans ciutats es el lloc ideal per muntar la tenda.No sense abans intentar mantenir a ratlla els escorpins i les serps.\nSi l'herba era considerable netejava la zona amb un ganivet de 20 centímetres.Desprès de muntar la tenda a un metre i mig feia un cercle rodejant-la de querosè per així espantar rèptils i aràcnids.D'aquesta manera aconseguia una còmode llar.\nEls pròxims tres dies la ruta va ser idíl.lica.Cada 30 o 40 quilometres trobava cascades de mes de trenta metres d'alçada.A la llunyania observava muntanyes anomenades Tepuys.La mes alta es el cim Roraima de 2800 metres d'altura.\nUn dia a un poble d'indígenes Pemón paro a comprar galestes.Vaig sentir una olor rara.Vaig preguntar que era aquella olor extranya.Era sofre.\nHavia vingut el diable i així l´havien espantat.Desprès de 1423 quilòmetres i solament amb un dia de descans,vaig arribar al poble elegit per relaxar-me i visitar els voltants.Santa Elena de Uairen.Continuarà.\nEnviat per Pirincho a 12:21 0 comentaris\nEls origens de la bicicleta de muntanya es remonten sobre l'any 1933, però va nèixer a Califòrnia a finals del 1970.\nQuan ja s'acabava la dècada dels 80 aquest esport feia furor a Europa.\nTot va començar degut a la necessitat d'aconseguir una bicicleta que es pogués conduir per camins i muntanyes.\nIgnaz Schwin va inventar una robusta bicicleta que deseguida es va fer molt popular als Estats Units gràcies a que l'utilitzaven els repartidors de diaris.\nPoc a poc els hi van alleugerar el seu pes,van fer modificacions als canvis i van millorar els quadres. Així va nèixer la bicicleta de muntanya tal i com la coneixem avui en dia.\nTot va seguir evolucionant molt ràpid i dels quadres d'acer de 15 quilograms,es va passar als més lleugers quadres d'alumini i suspensió al davant, l'any 1987 aproximadament.\nTres anys després ja portaven posada la doble suspensió.L'evolució es molt ràpida desde la seva creció i gràcies a aixó tenim la sort de practicar aquest bonic esport.Pere Pirincho\nValle de las Penias\nTERRATRÈMOL DE HUARAZ Y YUNGAY ("CORDILLERA BLANCA",PERÚ)\nEn els dos ultims anys he viatjat entre altres païssos,per el Perú i l'Ecuador.\nJustament en aquests dos païssos he viscut dos moviments sísmics que tot i ser petits no em van deixar indiferent.\nDesprès d'haver escoltat de primera mà i vist per la televisió històries verdaderes de terratrèmols, volia explicar aquesta trista i mùstia història.\nEl 31 de maig de 1970,un terratrèmol de 7'9 a l'escala Richter va devastar el centre del Perú.Es va emportar 70.000 vides.\nVan morir aproximadament la meitat dels 30.000 habitants de Huaraz(nord de Lima)Solament el 10 per cent de la ciutat va quedar dempeus.\nLa propera població de Yungay va quedar totalment soterrada degut al moviment de gel i pedra que va cedir desde el cim del Huascaran de 6768 metres d'altura.\nQuasi tots els seus 18000 habitants van quedar sepultats.\nEncara hi han petjades de la catàstrofe per tota la vall.\nDesprès d'aquells desastres ,es va crear un organisme estatal(hidrandina) per controlar el nivell de l'aigua dels llacs,mitjançant la construcció de preses i túnels,per així reduir el risc de catastròfes similars,tot i que no es efectiu al 100 per cent.Solament ens queda l'opció d'ajudar altruisticament cada cop que passa una desgràcia natural d'aquesta magnitut.\nEnviat per Pirincho a 14:06 0 comentaris\nEnviat per Pirincho a 1:55 0 comentaris\nL'any 1962 Rick Van Hoyt va nèixer a Massachusets (EEUU),amb una hemiplègia provocada per una falta d'oxigen en el seu cervell degut al seu propi cordó umbilical.Quan tenia vuit mesos de vida, li van arribar a dir a la seva familia que degut al seu estat vegetatiu deurien plantejar-se l'eutanàsia.\nAl 1972 un grup de científics de la universitat de Tufs,va construir un ordinador interactiu,amb 5000 dolars.Eran els estalvis de la familia Hoyt.\nAquest ordinador li permetia a Rick escriure fent servir moviments del cap,senyalant les lletres ordenades i fent clic amb aquestes, solament fent un moviment amb al cap.A tothom va deixar sorprès quan les primeres paraules utlitzades van ser "vinga Bruins"(equip de hockey sobre gel).A Rick li agradava l'esport i seguia la lliga de hockey com un afeccionat més.\nPer primer cop el seu para el va portar a una carrera d'atletisme de cinc milles.\nAquesta carrera es celebrava per recaudar calers destinats a un altre esportista que s'havia quedat paralitic després d'un accident. El seu predecessor va acabar la carrera empenyant la cadira de rodes de Rick.Aquell dia el nen li va dir al seu pare:es el primer cop de la meva vida que no m´he sentit discapacitat.Les coses no van acabar aqui.\nDesprés de cuatre anys fent maratons i altres curses a peu,empenyant la cadira de rodes del seu fill,Dick es va plantejar fer un triatló.Va tenir que apendre a nedar,i a tornar a agafar la bicicleta que tenia oblidada desde que era un nen petit.Van debutar l'any 1985.D'aquesta manera porten mes de 25 anys corrents junts.\nQuan toca nedar Rick va amb una barca arrastrada per el seu pare.Si el pare va amb bicicleta,ell va amb un seient colocat en la part dabantera.I si toca fer la part final de la cursa a peu,Rick va amb una cadira de rodes a daptada a la carrera i també empenyada per el seu pare.Ja no son desafiants joves si no que tenen 46 i 68 anys i han sigut capaços d'acabar entre altres gestes 206 triatlons entre ells sis Ironmans) i 65 maratons.Per cert no us perdeu el video seguënt.\nTeam Hoyt Subtitulado.\nEnviat per Pirincho a 12:06 1 comentaris\nEnviat per Pirincho a 9:45 0 comentaris


Napapijri Skidoo EF 2 Vermell comprar i ofertes a Dressinn\nPeces ecològiques de pell desmuntables.\nHem i cintura ajustables.\nCompra avui mateix Napapijri Skidoo EF 2 per només 292.99 $. Fabricat per Napapijri, Napapijri Skidoo EF 2 està disponible amb una gran varietat de talles i colors perquè trobis exactament el producte que necessites. A dressinn t’oferim els preus més baixos dels teus productes de moda favorits. Dóna un cop d’ull a la gran varietat de Jaquetes a la secció de Roba dona.


El col.legi Pau Claris sensibilitza les famílies sobre la reducció de deixalles — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El col.legi Pau Claris sensibilitza les famílies sobre la reducció de deixalles\nEl col.legi Pau Claris sensibilitza les famílies sobre la reducció de deixalles\nLa iniciativa, que es perllongarà fins al pròxim dissabte, 26 de novembre, s'emmarca en la Setmana Europea de Prevenció de Residus Es promourà l'elaboració d'un registre d'escombraries "innecessàries", una exposició i manualitats amb materials reciclats\nPau Claris - Hort Ecològic\nEn el marc de la Setmana Europea de Prevenció de Residus, l’alumnat i els mestres de l’escola Pau Claris han preparat pels pròxims dies un seguit d'activitats per sensibilitzar les famílies sobre la necessitat de reduir escombraries.\nEls nens i les nenes, conjuntament amb els seus pares, elaboraran aquests dies un registre de les deixalles “innecessàries” que es produeixen a casa en un sol dia. Posteriorment, a l’escola es farà una exposició amb tots els productes que s'adquireixen habitualment i que comporten envasos que es podrien evitar. També es realitzaran manualitats elaborades amb materials reciclats.\nL’Escola Pau Claris disposa des de l'any 2005 del distintiu d’Escola Verda i treballa per col.laborar en la millora de l’entorn i la sensibilització "per respectar-lo i protegir-lo". Es duen a terme actuacions senzilles en les quals tots els estudiants hi poden col.laborar. Per exemple, es fa recollida selectiva de residus, es conrea un hort, es promouen els esmorzars saludables, les sortides verdes, l’estalvi d’energia i d’aigua, així com campanyes per reciclar-reduir i reutilitzar.